**สรุปผลการประชุม ก.จ.**

**ครั้งที่ 5/๒๕68**

**เมื่อวันที่ 26 มิถุนายน 2568 เวลา 13.00 น.**

………………………..

1. ขอความเห็นชอบผลการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงาน ทางวิชาการเพื่อเลื่อนวิทยฐานะครูเชี่ยวชาญพิเศษตามหลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ พ.ศ. 2550

- เห็นชอบผลการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงาน ทางวิชาการเพื่อเลื่อนวิทยฐานะครูเชี่ยวชาญพิเศษ รายนางจุราภรณ์ ปฐมวงษ์ ตำแหน่งครู วิทยฐานะครูเชี่ยวชาญ โรงเรียนเตรียมอุดมศึกษาน้อมเกล้า กบินทร์บุรี สังกัดองค์การบริหารส่วนจังหวัดปราจีนบุรี จังหวัดปราจีนบุรี ซึ่งเสนอขอรับการประเมินเพื่อเลื่อนวิทยฐานะสูงขึ้นเป็นวิทยฐานะครูเชี่ยวชาญพิเศษ เป็นไปตามประกาศ ก.จ. เรื่อง มาตรฐานทั่วไปเกี่ยวกับการบริหารงานบุคคลข้าราชการครูและบุคลากรทางการศึกษาองค์การบริหารส่วนจังหวัด ลงวันที่ 4 เมษายน 2549 โดยอนุโลมใช้ตามประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ลงวันที่ ๕ มกราคม พ.ศ. ๒๕๕๐

2. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญ ตามมาตรฐานทั่วไปเกี่ยวกับการประเมินผลงานข้าราชการครูและบุคลากรทางการศึกษาองค์การบริหารส่วนจังหวัด ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- ผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญของข้าราชการครูองค์การบริหารส่วนจังหวัดทั้ง 18 ราย ตามมาตรฐานทั่วไปเกี่ยวกับการประเมินผลงานข้าราชการครู และบุคลากรทางการศึกษาองค์การบริหารส่วนจังหวัด ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ข้อ 8.2 ที่กำหนดว่า กรณีวิทยฐานะครูเชี่ยวชาญ ให้ ก.จ. เป็นผู้พิจารณาให้ความเห็นชอบผลการประเมิน และกำหนดวันที่มีผลการแต่งตั้งได้ไม่ก่อนวันที่สำนักงาน ก.จ. ได้รับคำขอเลื่อนวิทยฐานะ ผลการประเมิน ผลงานที่เกิดจากการปฏิบัติหน้าที่ และผลงานทางวิชาการ ซึ่งมีเอกสารหลักฐานที่เกี่ยวข้องครบถ้วนสมบูรณ์ กรณีที่มีการปรับปรุงผลงานทางวิชาการ และต่อมาผลการประเมินผลงานทางวิชาการดังกล่าวผ่านเกณฑ์การตัดสินตามข้อ 7ให้ ก.จ. เป็นผู้พิจารณาให้ความเห็นชอบผลการประเมินผลงานและกำหนดวันที่มีผลการแต่งตั้งได้ไม่ก่อนวันที่ สำนักงาน ก.จ. ได้รับผลงานทางวิชาการที่ปรับปรุงครบถ้วนสมบูรณ์ครั้งหลังสุด และข้อ 9.7.2 ที่กำหนดว่า กรณีคณะกรรมการประเมินผลงานทางวิชาการ พิจารณาแล้วเห็นควรให้ปรับปรุงผลงานทางวิชาการ ผู้ขอเลื่อนวิทยฐานะต้องมีผลการประเมินผ่านเกณฑ์ตามที่ ก.จ. กำหนด จากคณะกรรมการประเมินผลงานวิชาการไม่น้อยกว่า 2 ใน 3 โดยผลงานทางวิชาการต้องอยู่ในวิสัยที่สามารถปรับปรุงได้ และ ก.จ. มีมติให้ปรับปรุง ก็ให้ปรับปรุงตามข้อสังเกตของกรรมการประเมินผลงานวิชาการได้ไม่เกิน 2 ครั้ง ครั้งแรกภายใน 6 เดือน และครั้งที่ 2 ภายใน 3 เดือน นับแต่วันที่สำนักงาน ก.จ. แจ้งมติให้ทราบ ทั้งนี้ เมื่อผู้ขอเลื่อนวิทยฐานะ ปรับปรุงผลงานทางวิชาการแล้ว ให้นำส่งสำนักงาน ก.จ. เสนอคณะกรรมการประเมินผลงานทางวิชาการชุดเดิมตรวจและประเมินต่อไป ประกอบกับข้อ 9.7.6 ที่กำหนดว่า กรณีที่ ก.จ. มีมติไม่เห็นชอบผลการประเมินผลงาน ทางวิชาการ ให้สำนักงาน ก.จ. แจ้งมติพร้อมทั้งข้อสังเกตไปยังองค์การบริหารส่วนจังหวัด เพื่อนำเสนอ ก.จ.จ. และแจ้งผู้ขอเลื่อนวิทยฐานะทราบต่อไป และข้อ 9.8.3 วิทยฐานะครูเชี่ยวชาญ ที่กำหนดว่า กรณีที่ ก.จ. มีมติเห็นชอบผลการประเมินผลงานและผู้ขอเลื่อนวิทยฐานะผ่านการพัฒนาตามที่ ก.จ. กำหนด ให้นายกองค์การบริหารส่วนจังหวัดออกคำสั่งแต่งตั้งให้เลื่อนวิทยฐานะครูเชี่ยวชาญ และให้ได้รับเงินเดือนอันดับ คศ.4 ในขั้นหรืออัตราเงินเดือนเท่าเดิม หรือถ้าไม่มีขั้นหรืออัตราเงินเดือนเท่าเดิม ก็ให้ได้รับในขั้น หรืออัตราเงินเดือนใกล้เคียงที่สูงกว่า และได้รับเงินวิทยฐานะครูเชี่ยวชาญ ทั้งนี้ มีผลการแต่งตั้งได้ไม่ก่อนวันที่สำนักงาน ก.จ. ได้รับคำขอเลื่อนวิทยฐานะผลการประเมิน ผลงานที่เกิดจากการปฏิบัติหน้าที่ และผลงาน ทางวิชาการ พร้อมทั้งเอกสารหลักฐานที่เกี่ยวข้องครบถ้วนสมบูรณ์ กรณีที่มีการปรับปรุงผลงานทางวิชาการ ให้มีผลการแต่งตั้งได้ไม่ก่อนวันที่สำนักงาน ก.จ. ได้รับผลงานทางวิชาการที่ปรับปรุงครบถ้วนสมบูรณ์ครั้งหลังสุด

ดังนั้น จึงเห็นชอบผลการประเมินผลงานทางวิชาการของข้าราชการครูองค์การบริหารส่วนจังหวัดทั้ง 18 ราย ดังนี้

1. กรณีเห็นชอบผลการประเมิน ผลงานทางวิชาการ **“ผ่าน”** เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน จึงกำหนดวันที่มีผลการแต่งตั้งให้เลื่อนวิทยฐานะ ครูเชี่ยวชาญ ดังนี้

| **ลำดับที่** | **ชื่อ – สกุล** | **การแต่งตั้ง** |
| --- | --- | --- |
| 1 | นางอุดมศรี อุตส่าห์  | ให้มีผลการแต่งตั้งได้ไม่ก่อนวันที่ 20 มีนาคม 2567 |
| 2 | น.ส.จิราภรณ์ แสงอ่อน  | ให้มีผลการแต่งตั้งได้ไม่ก่อนวันที่ 20 มีนาคม 2567 |
| 3 | น.ส.ณัฏฐติกาน อุทธาทอง | ให้มีผลการแต่งตั้งได้ไม่ก่อนวันที่ 24 เมษายน 2567 |
| 4 | นายสิรพัชญ์ สิรไชยพัฒน์  | ให้มีผลการแต่งตั้งได้ไม่ก่อนวันที่ 26 เมษายน 2567 |
| 5 | น.ส.สุพัตรา เสนา | ให้มีผลการแต่งตั้งได้ไม่ก่อนวันที่ 26 เมษายน 2567 |
| 6 | น.ส.เสาวเพ็ญ บุญประสพ | ให้มีผลการแต่งตั้งได้ไม่ก่อนวันที่ 26 เมษายน 2567 |
| 7 | น.ส.กุลจิรา กุลบุญญา | ให้มีผลการแต่งตั้งได้ไม่ก่อนวันที่ 26 เมษายน 2567 |
| 8 | น.ส.จุฑาทิพย์ สายสี  | ให้มีผลการแต่งตั้งได้ไม่ก่อนวันที่ 26 เมษายน 2567 |
| 9 | นายเพชรยันต์ พนมวนาภิรัต | ให้มีผลการแต่งตั้งได้ไม่ก่อนวันที่ 26 เมษายน 2567 |
| 10 | น.ส.วริษฐา สุริยวงศ์ | ให้มีผลการแต่งตั้งได้ไม่ก่อนวันที่ 26 เมษายน 2567 |
| 11 | นายเมฆินทร์ ถิ่นขาม  | ให้มีผลการแต่งตั้งได้ไม่ก่อนวันที่ 26 เมษายน 2567 |

2. กรณีให้ความเห็นชอบผลการประเมินผลงานทางวิชาการ **“ปรับปรุง”** เนื่องจากคะแนน การประเมินจากคณะกรรมการประเมินผลงานทางวิชาการ จำนวน 3 คน “ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.จ. แจ้งมติ ก.จ. ให้องค์การบริหารส่วนจังหวัด ข. องค์การบริหารส่วนจังหวัด น. และองค์การบริหารส่วนจังหวัด อ. เพื่อแจ้งผู้ขอรับการประเมินจำนวน 4 ราย ให้ดำเนินการปรับปรุงผลงานทางวิชาการตามข้อสังเกตของกรรมการประเมินผลงานวิชาการ จากนั้นให้นำส่งสำนักงาน ก.จ.จ. ข. สำนักงาน ก.จ.จ. น. และสำนักงาน ก.จ.จ. อ. ตรวจสอบความถูกต้องสมบูรณ์ นำส่งสำนักงาน ก.จ. ภายใน 6 เดือนนับแต่วันที่สำนักงาน ก.จ. แจ้งมติให้ทราบ

3. กรณีให้ความเห็นชอบผลการประเมินผลงานทางวิชาการ **“ไม่ผ่าน”** เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ไม่ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.จ. แจ้งมติ ก.จ. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้องค์การบริหารส่วนจังหวัดนครราชสีมาและองค์การบริหารส่วนจังหวัด อ. เพื่อนำเสนอ ก.จ.จ. น. ก.จ.จ. อ. และแจ้งผู้ขอรับการประเมินทั้ง 3 ราย ทราบผลการประเมินผลงาน ทางวิชาการต่อไป

3. ขอความเห็นชอบผลการประเมินผลงาน เพื่อเลื่อนวิทยฐานะครูเชี่ยวชาญตามมาตรฐานทั่วไปเกี่ยวกับการประเมินตำแหน่งและวิทยฐานะข้าราชการครูและบุคลากรทางการศึกษาองค์การบริหารส่วนจังหวัด พ.ศ. 2565 และที่แก้ไขเพิ่มเติม

- ผลการประเมินผลงาน เพื่อเลื่อนวิทยฐานะครูเชี่ยวชาญของข้าราชการครูองค์การบริหารส่วนจังหวัด รายนาง อ. ตำแหน่งครู โรงเรียนองค์การบริหารส่วนจังหวัดลำพูน สังกัดองค์การบริหารส่วนจังหวัด ล. ตามมาตรฐานทั่วไปเกี่ยวกับการประเมินตำแหน่งและวิทยฐานะข้าราชการครูและบุคลากรทางการศึกษาองค์การบริหารส่วนจังหวัด พ.ศ. 2565 และที่แก้ไขเพิ่มเติม ข้อ 7.๕ ที่กำหนดว่า การพิจารณา ให้ความเห็นชอบผลการประเมินผลงาน ให้สำนักงาน ก.จ. เสนอ ก.จ.พิจารณาให้ความเห็นชอบหรือไม่เห็นชอบผล การประเมินผลงานดังกล่าว แล้วแต่กรณี และข้อ 7.8 (7) 4) ที่กำหนดว่า กรณีคณะกรรมการประเมิน ผลงานด้านที่ ๑ ด้านทักษะการจัดการเรียนรู้และการจัดการชั้นเรียน ด้านที่ ๒ ด้านผลลัพธ์การเรียนรู้ของผู้เรียน และด้านที่ ๓ ด้านผลงานทางวิชาการ แล้ว ปรากฏผลการประเมินไม่ผ่านเกณฑ์ ให้สำนักงาน ก.จ. นำเสนอ ก.จ. พิจารณาให้ความเห็นชอบผลการประเมินไม่ผ่านเกณฑ์ดังกล่าว เมื่อ ก.จ. มีมติแล้ว ให้สำนักงาน ก.จ. แจ้งสำนักงาน ก.จ.จ. เป็นลายลักษณ์อักษรผ่านระบบ DPA จากนั้นให้สำนักงาน ก.จ.จ. นำเสนอ ก.จ.จ. เพื่อทราบ พร้อมแจ้งองค์การบริหารส่วนจังหวัดและผู้ขอทราบต่อไป

ดังนั้น จึงเห็นชอบผลการประเมินผลงานของข้าราชการครูองค์การบริหารส่วนจังหวัดรายนาง อ. “ไม่ผ่าน” เนื่องจากคะแนนการประเมินจากคณะกรรมการประเมินผลงาน จำนวน 3 คน ด้านที่ 1 ด้านที่ 3 “ไม่ผ่านเกณฑ์การตัดสิน” และให้ฝ่ายเลขานุการ ก.จ. แจ้งมติ ก.จ. ให้สำนักงาน ก.จ.จ.ลำพูน เพื่อนำเสนอ ก.จ.จ.ลำพูน เพื่อทราบ พร้อมแจ้งองค์การบริหารส่วนจังหวัดลำพูน และนาง อ. ทราบผลการประเมินผลงานต่อไป

4. การคัดเลือกอนุกรรมการในคณะอนุกรรมการสรรหาข้าราชการองค์การบริหารส่วนจังหวัด แทนตำแหน่งที่ว่าง

- มีมติคัดเลือก นางอทิตาธร วันไชยธนวงศ์ นายกองค์การบริหารส่วนจังหวัดเชียงราย กรรมการผู้แทนนายกองค์การบริหารส่วนจังหวัด ในคณะกรรมการกลางข้าราชการองค์การบริหารส่วนจังหวัด (ก.จ.) เพื่อเป็นอนุกรรมการผู้แทนนายกองค์การบริหารส่วนจังหวัดในคณะอนุกรรมการสรรหาข้าราชการองค์การบริหารส่วนจังหวัดให้ดำรงตำแหน่งสายงานผู้บริหารแทนตำแหน่งที่ว่าง

5. การคัดเลือกกรรมการใน กสถ. แทนตำแหน่งที่ว่าง

- มีมติคัดเลือก นายสัมฤทธิ์ เลียงประสิทธิ์ นายกองค์การบริหารส่วนจังหวัดสตูล กรรมการผู้แทน นายกองค์การบริหารส่วนจังหวัด ในคณะกรรมการกลางข้าราชการองค์การบริหารส่วนจังหวัด (ก.จ.) แทนตำแหน่งที่ว่าง เพื่อเป็นกรรมการผู้แทนนายกองค์การบริหารส่วนจังหวัดในการแต่งตั้งคณะกรรมการกลางการสอบแข่งขันพนักงานส่วนท้องถิ่น (กสถ.) แทนตำแหน่งที่ว่าง

6. การแต่งตั้งกรรมการผู้แทน ก.จ. ในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.) แทนตำแหน่งที่ว่าง

- มีมติคัดเลือก นายสราวุธ ลิ้มอรุณรักษ์ นายกองค์การบริหารส่วนจังหวัดประจวบคีรีขันธ์
กรรมการผู้แทนนายกองค์การบริหารส่วนจังหวัด ในคณะกรรมการกลางข้าราชการองค์การบริหารส่วนจังหวัด (ก.จ.) เพื่อเป็นกรรมการผู้แทนในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.) แทนตำแหน่งที่ว่าง

7. การประชุมคณะกรรมการกลางข้าราชการหรือพนักงานส่วนท้องถิ่น

- เห็นชอบให้กำหนดการประชุมคณะกรรมการกลางข้าราชการองค์การบริหารส่วนจังหวัด (ก.จ.) เป็นประจำทุกเดือนในวันพฤหัสบดีสุดท้ายของเดือน

.........................................................................

**สรุปผลการประชุม ก.ท.**

**ครั้งที่ 5/๒๕68**

**เมื่อวันที่ 26 มิถุนายน 2568 เวลา 14.00 น.**

………………………..

1. การประชุมคณะกรรมการกลางข้าราชการหรือพนักงานส่วนท้องถิ่น

- เห็นชอบให้กำหนดการประชุมคณะกรรมการกลางพนักงานเทศบาล (ก.ท.) เป็นประจำทุกเดือนในวันพฤหัสบดีสุดท้ายของเดือน

2. ขอหารือการคุ้มครองสิทธิผู้ผ่านการสรรหาพนักงานส่วนตำบลให้ดำรงตำแหน่งสายงานผู้บริหาร กรณีองค์การบริหารส่วนตำบลยกฐานะเป็นเทศบาล

- เห็นชอบให้คุ้มครองสิทธิผู้ผ่านการสรรหาพนักงานส่วนตำบลให้ดำรงตำแหน่งสายงานผู้บริหาร กรณีองค์การบริหารส่วนตำบลยกฐานะเป็นเทศบาลและให้ดำเนินการปรับปรุงแก้ไขประกาศ ก.อบต. เรื่องมาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม เพื่อรองรับกรณีดังกล่าว โดยครอบคลุมถึงกรณีผู้สมัครเข้ารับ การสรรหาพนักงานส่วนตำบลเพื่อแต่งตั้งให้ดำรงตำแหน่งสายงานผู้บริหาร และได้รับกระทบจากการยกฐานะจากองค์การบริหารส่วนตำบลยกเป็นเทศบาล ให้สามารถเข้ารับการสรรหาและขึ้นบัญชีผ่านการสรรหา รวมถึงสามารถแต่งตั้งให้ดำรงตำแหน่งสายงานผู้บริหารขององค์การบริหารส่วนตำบลได้

3. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญตามมาตรฐานทั่วไปเกี่ยวกับการประเมินผลงานพนักงานครูเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- ผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญของพนักงานครูเทศบาลทั้ง 8 ราย ดังกล่าวเป็นไปตามมาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ข้อ 9.2 ที่กำหนดว่า กรณีวิทยฐานะครูเชี่ยวชาญ ให้ ก.ท. เป็นผู้ให้ความเห็นชอบผลการประเมิน และกำหนดวันที่มีผลการแต่งตั้งได้ไม่ก่อนวันที่สำนักงาน ก.ท. ได้รับคำขอเลื่อนวิทยฐานะ ผลการประเมินผลงานที่เกิดจากการปฏิบัติหน้าที่ และผลงาน ทางวิชาการซึ่งมีเอกสารหลักฐานที่เกี่ยวข้องครบถ้วนสมบูรณ์ กรณีที่มีการปรับปรุงผลงานทางวิชาการ และต่อมาผลการประเมินผลงานทางวิชาการดังกล่าวผ่านเกณฑ์การตัดสิน ตามข้อ 8 ให้ ก.ท. เป็นผู้พิจารณาให้ความเห็นชอบผลการประเมินผลงานและกำหนดวันที่มีผลการแต่งตั้งได้ไม่ก่อนวันที่สำนักงาน ก.ท. ได้รับผลงานทางวิชาการที่ปรับปรุงครบถ้วนสมบูรณ์ครั้งหลังสุด และข้อ 10.8.2 ที่กำหนดว่า กรณีคณะกรรมการประเมินผลงานทางวิชาการ พิจารณาแล้วเห็นควรให้ปรับปรุงผลงานทางวิชาการ ผู้ขอเลื่อนวิทยฐานะต้องมีผลการประเมิน ผ่านเกณฑ์ตามที่ ก.ท. กำหนด จากคณะกรรมการประเมินผลงานวิชาการไม่น้อยกว่า 2 ใน 3 โดยผลงาน ทางวิชาการต้องอยู่ในวิสัยที่สามารถปรับปรุงได้ และ ก.ท. มีมติให้ปรับปรุง ก็ให้ปรับปรุงตามข้อสังเกต ของกรรมการประเมินผลงานวิชาการได้ไม่เกิน 2 ครั้ง ครั้งแรก ภายใน 6 เดือน และครั้งที่ 2 ภายใน 3 เดือน นับแต่วันที่สำนักงาน ก.ท. แจ้งมติให้ทราบ ทั้งนี้ เมื่อผู้ขอเลื่อนวิทยฐานะปรับปรุงผลงานทางวิชาการแล้ว ให้นำส่งสำนักงาน ก.ท. เสนอคณะกรรมการประเมินผลงานทางวิชาการชุดเดิมตรวจและประเมินต่อไป ประกอบกับ ข้อ 10.8.6 ที่กำหนดว่า กรณีที่ ก.ท. มีมติไม่เห็นชอบผลการประเมินผลงานทางวิชาการ ให้สำนักงาน ก.ท. แจ้งมติพร้อมทั้งข้อสังเกตไปยังสำนักงาน ก.ท.จ. เพื่อนำเสนอ ก.ท.จ. แจ้งเทศบาลและผู้ขอเลื่อนวิทยฐานะทราบต่อไป และข้อ 10.9.3 ที่กำหนดว่า กรณีที่ ก.ท. มีมติเห็นชอบผลการประเมินและผู้ขอเลื่อนวิทยฐานะผ่านการพัฒนาตามที่ ก.ท. กำหนด ให้นายกเทศมนตรีออกคำสั่งแต่งตั้งให้เลื่อนวิทยฐานะ ครูเชี่ยวชาญ และให้ได้รับเงินเดือนอันดับ คศ.4 ในขั้นหรืออัตราเงินเดือนเท่าเดิม หรือถ้าไม่มีขั้นหรืออัตราเงินเดือนเท่าเดิม ก็ให้ได้รับในขั้นหรืออัตราเงินเดือนใกล้เคียงที่สูงกว่า และได้รับเงินวิทยฐานะครูเชี่ยวชาญ ทั้งนี้ มีผลการแต่งตั้งได้ไม่ก่อนวันที่สำนักงาน ก.ท. ได้รับคำขอเลื่อนวิทยฐานะผลการประเมิน ผลงานที่เกิดจากการปฏิบัติหน้าที่ และผลงานทางวิชาการ พร้อมทั้งเอกสารหลักฐานที่เกี่ยวข้องครบถ้วนสมบูรณ์ กรณีที่มีการปรับปรุงผลงานทางวิชาการให้มีผลการแต่งตั้งได้ไม่ก่อนวันที่สำนักงาน ก.ท. ได้รับผลงาน ทางวิชาการที่ปรับปรุงครบถ้วนสมบูรณ์ครั้งหลังสุด

ดังนั้น จึงมีมติเห็นชอบผลการประเมินผลงานทางวิชาการของพนักงานครูเทศบาล ทั้ง 8 ราย ดังนี้

1. กรณีให้ความเห็นชอบผลการประเมินผลงานทางวิชาการ **“ผ่าน”** เนื่องจาก “ผ่านเกณฑ์การตัดสินจากกรรมการทั้ง 3 คน” โดยแต่ละคนให้คะแนนไม่ต่ำกว่าร้อยละ 75 ประกอบกับข้อเท็จจริงปรากฏว่า สำนักงาน ก.ท. (กรมส่งเสริมการปกครองท้องถิ่น) ได้รับผลงานทางวิชาการที่ครบถ้วนสมบูรณ์ของนางกาญจนา คิง ในวันที่ 21 กันยายน 2566 และนางไพรวัลย์ กัญญาพันธ์ ในวันที่ 19 ธันวาคม 2566 จึงกำหนดวันที่มีผลการแต่งตั้งให้เลื่อนวิทยฐานะ ครูเชี่ยวชาญได้ไม่ก่อนวันที่ 21 กันยายน 2566 และวันที่ 19 ธันวาคม 2566 ตามลำดับ และให้ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ.สกลนคร และสำนักงาน ก.ท.จ.ขอนแก่น เพื่อดำเนินการในส่วนที่เกี่ยวข้อง พร้อมแจ้งนายกเทศมนตรีนครสกลนครและนายกเทศมนตรีนครขอนแก่นออกคำสั่งแต่งตั้งให้เลื่อนวิทยฐานะครูเชี่ยวชาญ และให้ได้รับเงินเดือนอันดับ คศ.4 ในขั้นหรืออัตราเงินเดือนเท่าเดิมหรือถ้าไม่มีขั้นหรืออัตราเงินเดือนเท่าเดิม ก็ให้ได้รับในขั้นหรืออัตราเงินเดือนใกล้เคียงที่สูงกว่า และได้รับเงินวิทยฐานะครูเชี่ยวชาญและเงินค่าตอบแทนรายเดือนเท่ากับเงินวิทยฐานะ ทั้งนี้ มีผลการแต่งตั้งได้ไม่ก่อนวันที่ 21 กันยายน 2566 และวันที่ 19 ธันวาคม 2566 ตามลำดับ

2. กรณีให้ความเห็นชอบผลการประเมินผลงานทางวิชาการ **“ปรับปรุง”** เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ผ่านเกณฑ์ 2 ใน 3 คน” และให้ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ. ล. ประสานเทศบาลเมือง ล. เพื่อแจ้งนาย ว. ให้ดำเนินการปรับปรุงผลงานทางวิชาการตามข้อสังเกตของกรรมการประเมินผลงานวิชาการ จากนั้นให้นำส่งสำนักงาน ก.ท.จ. ล. ตรวจสอบความถูกต้องสมบูรณ์ นำส่งสำนักงาน ก.ท. ภายใน 6 เดือน นับแต่วันที่สำนักงาน ก.ท. แจ้งมติให้ทราบ

3. กรณีให้ความเห็นชอบผลการประเมินผลงานทางวิชาการ **“ไม่ผ่าน”** เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ไม่ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.ท. แจ้งมติ ก.ท. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้สำนักงาน ก.ท.จ. ส. ก.ท.จ. ภ. ก.ท.จ. น. และ ก.ท.จ. ข. เพื่อนำเสนอ ก.ท.จ. ส. ก.ท.จ. ภ. ก.ท.จ. น. และ ก.ท.จ. ข. และแจ้งเทศบาลนคร ส. เทศบาลนคร ภ. เทศบาลเมือง น. และเทศบาลนคร ข. เพื่อประสานผู้ขอรับการประเมินทั้ง 5 ราย ทราบผลการประเมินผลงานทางวิชาการต่อไป

4. ขอความเห็นชอบผลการประเมินผลงานเพื่อเลื่อนวิทยฐานะสูงขึ้น ระดับเชี่ยวชาญหรือระดับเชี่ยวชาญพิเศษ ตามมาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม

- ผลการประเมินผลงาน เพื่อเลื่อนวิทยฐานะครูเชี่ยวชาญของพนักงานครูเทศบาล ทั้ง 13 รายดังกล่าว ตามมาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม ข้อ 7.๕ การพิจารณาให้ความเห็นชอบผลการประเมินผลงาน ให้สำนักงาน ก.ท. เสนอ ก.ท. พิจารณาให้ความเห็นชอบหรือไม่เห็นชอบผลการประเมินผลงานดังกล่าว แล้วแต่กรณี และข้อ 7.8 (7) ๒) ที่กำหนดว่า กรณีคณะกรรมการประเมินผลงานด้านที่ ๑ ด้านทักษะการจัดการเรียนรู้และการจัดการชั้นเรียนด้านที่ ๒ ด้านผลลัพธ์การเรียนรู้ของผู้เรียน และด้านที่ ๓ ด้านผลงานทางวิชาการ แล้ว ปรากฏผลการประเมินผ่านเกณฑ์ ให้สำนักงาน ก.ท. นำเสนอ ก.ท. พิจารณาให้ความเห็นชอบผลการประเมินผ่านเกณฑ์ดังกล่าว เมื่อ ก.ท. มีมติเห็นชอบแล้ว ให้สำนักงาน ก.ท. แจ้งสำนักงาน ก.ท.จ. เป็นลายลักษณ์อักษรผ่านระบบ DPA จากนั้นให้สำนักงาน ก.ท.จ. นำเสนอ ก.ท.จ. พิจารณาให้ความเห็นชอบแต่งตั้งผู้ขอให้ เลื่อนวิทยฐานะครูเชี่ยวชาญหรือเลื่อนวิทยฐานะครูเชี่ยวชาญพิเศษ แล้วแต่กรณี และ 3) กรณีคณะกรรมการประเมินผลงานด้านที่ ๑ ด้านทักษะการจัดการเรียนรู้และการจัดการชั้นเรียน และด้านที่ ๒ ด้านผลลัพธ์การเรียนรู้ของผู้เรียนแล้วมีผลการประเมินผ่านเกณฑ์ แต่ด้านที่ 3 ด้านผลงานทางวิชาการ เห็นควรให้ปรับปรุงผลงานทางวิชาการ โดยมีผลการประเมินจากคณะกรรมการไม่น้อยกว่า 2 ใน 3 คน ผ่านเกณฑ์และไม่เป็นการแก้ไขข้อมูลที่กระทบต่อความถูกต้องตามหลักวิชาการ ให้สำนักงาน ก.ท. นำเสนอ ก.ท. พิจารณาให้ความเห็นชอบ ให้ปรับปรุงผลงานเมื่อ ก.ท. มีมติเห็นชอบให้ปรับปรุงผลงานแล้ว ให้สำนักงาน ก.ท. แจ้งสำนักงาน ก.ท.จ. แจ้งเทศบาลและให้ผู้ขอดำเนินการปรับปรุงผลงานตามข้อสังเกตของกรรมการประเมินโดยให้ดำเนินการให้แล้วเสร็จ ภายใน 6 เดือน นับแต่วันที่สำนักงาน ก.ท. แจ้งมติเป็นลายลักษณ์อักษรผ่านระบบ DPA ให้สำนักงาน ก.ท.จ. และเทศบาล ทราบ เมื่อผู้ขอปรับปรุงผลงานทางวิชาการครบถ้วนสมบูรณ์แล้ว ให้ส่งผลงานทางวิชาการ ในรูปแบบไฟล์ PDF ที่แปลงไฟล์จากโปรแกรม Word จำนวน 1 ชุด ผ่านระบบ DPA ตามที่กำหนดไว้ใน (๒) ไปยังสำนักงาน ก.ท. เพื่อส่งผลงานทางวิชาการให้กรรมการคนเดิมที่ให้ปรับปรุงผลงานทางวิชาการตรวจ และประเมินต่อไป ทั้งนี้ หากกรรมการประเมินผลงานคนเดิมไม่สามารถประเมินได้ด้วยเหตุผลใดก็ตาม ให้สำนักงาน ก.ท. แต่งตั้งกรรมการประเมินผลงานคนอื่นจากบัญชีรายชื่อผู้ทรงคุณวุฒิที่ ก.ท. กำหนดแทนได้ โดยให้ดำเนินการผ่านระบบ DPA และกรณีผู้ขอไม่ส่งผลงานทางวิชาการที่ปรับปรุงตามข้อสังเกตภายในระยะเวลาที่กำหนด หรือส่งพ้นระยะเวลาที่กำหนดให้ถือว่าสละสิทธิ์ ประกอบกับ 4) กรณีคณะกรรมการประเมินผลงานด้านที่ ๑ ด้านทักษะการจัดการเรียนรู้และการจัดการชั้นเรียนด้านที่ ๒ ด้านผลลัพธ์การเรียนรู้ ของผู้เรียนและด้านที่ ๓ ด้านผลงานทางวิชาการ แล้วปรากฏผลการประเมินไม่ผ่านเกณฑ์ ให้สำนักงาน ก.ท. นำเสนอ ก.ท. พิจารณาให้ความเห็นชอบผลการประเมินไม่ผ่านเกณฑ์ดังกล่าว เมื่อ ก.ท. มีมติแล้ว ให้สำนักงาน ก.ท. แจ้งสำนักงาน ก.ท.จ. เป็นลายลักษณ์อักษรผ่านระบบ DPA จากนั้นให้สำนักงาน ก.ท.จ. นำเสนอ ก.ท.จ. เพื่อทราบ พร้อมแจ้งเทศบาลและผู้ขอทราบต่อไป

ดังนั้น จึงเห็นชอบผลการประเมินผลงานของพนักงานครูเทศบาลทั้ง 13 คน ดังนี้

1. กรณีให้ความเห็นชอบผลการประเมินผลงาน **“ผ่าน”** เนื่องจากคะแนนการประเมิน ด้านที่ 1 ด้านที่ ๒ และด้านที่ 3 จากกรรมการจำนวน 3 คน “ผ่านเกณฑ์การตัดสิน” และให้ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ.สงขลา นำเสนอ ก.ท.จ.สงขลา พิจารณาให้ความเห็นชอบแต่งตั้งนางฐิติมา แสงจันทร์ ให้เลื่อนวิทยฐานะครูเชี่ยวชาญต่อไป

2. กรณีให้ความเห็นชอบผลการประเมินผลงาน **“ปรับปรุง”** เนื่องจากคะแนนการประเมิน ด้านที่ 1 และด้านที่ ๒ จากกรรมการจำนวน 3 คน “ผ่านเกณฑ์การตัดสิน” แต่คะแนนการประเมิน ด้านที่ 3 จากกรรมการจำนวน 3 คน “ผ่านเกณฑ์การตัดสิน 2 ใน 3 คน” และให้ ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ.เชียงใหม่ แจ้งเทศบาลนครเชียงใหม่เพื่อประสาน นาง ณ. ดำเนินการปรับปรุงผลงาน ตามข้อสังเกตของกรรมการประเมินโดยให้ดำเนินการให้แล้วเสร็จภายใน 6 เดือน นับแต่วันที่สำนักงาน ก.ท. แจ้งมติให้ทราบ ทั้งนี้ กรณีนาง ณ. ไม่ส่งผลงานทางวิชาการที่ปรับปรุงตามข้อสังเกตภายในระยะเวลาที่กำหนด หรือส่งพ้นระยะเวลาที่กำหนดให้ถือว่าสละสิทธิ์

3. กรณีให้ความเห็นชอบผลการประเมินผลงาน **“ไม่ผ่าน”** เนื่องจากคะแนนการประเมิน ด้านที่ 3 จากกรรมการจำนวน 3 คน “ไม่ผ่านเกณฑ์การตัดสิน” และให้ฝ่ายเลขานุการ ก.ท. แจ้งมติ ก.ท. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้สำนักงาน ก.ท.จ. ก. ก.ท.จ. ช. ก.ท.จ. ช. ก.ท.จ. พ. ก.ท.จ. ล. ก.ท.จ. ล. ก.ท.จ. ส. และ ก.ท.จ. พ. ตามลำดับ เพื่อนำเสนอ ก.ท.จ. ก. ก.ท.จ. ช. ก.ท.จ. ช. ก.ท.จ. พ. ก.ท.จ. ล. ก.ท.จ. ล. ก.ท.จ. ส. และ ก.ท.จ. พ. เพื่อทราบ พร้อมแจ้งเทศบาลเมือง ก. เทศบาลนคร ช. เทศบาลนคร ช. เทศบาลเมือง พ. เทศบาลตำบล ค. เทศบาลตำบล อ. เทศบาลเมือง ล. เทศบาลนคร ส. และเทศบาลเมือง พ. เพื่อประสานผู้ขอรับการประเมินทั้ง 11 ราย ทราบผลการประเมินผลงานต่อไป

5. หารือแนวทางการยื่นเสนอขอรับการประเมินผลงานเพื่อมีหรือเลื่อนวิทยฐานะที่สูงขึ้นของพนักงานครูเทศบาล ตามมาตรฐานทั่วไปเกี่ยวกับการประเมินตำแหน่งวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม

- ข้อหารือเกี่ยวกับการยื่นเสนอขอรับการประเมินผลงานเพื่อมีหรือเลื่อนวิทยฐานะที่สูงขึ้นของพนักงานครูเทศบาลทั้ง 2 ราย ที่รับโอนย้ายมาจากสังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ภายหลังวันที่ 1 ตุลาคม 2565 ดังกล่าวแล้ว เห็นว่า

1. ประกาศ ก.ถ. เรื่อง กำหนดมาตรฐานกลางการบริหารงานบุคคลส่วนท้องถิ่น ลงวันที่ 25 มิถุนายน พ.ศ. 2544 ข้อ 32 กำหนดไว้ว่า พนักงานครูส่วนท้องถิ่น ได้แก่ พนักงานส่วนท้องถิ่นซึ่งดำรงตำแหน่ง เป็นผู้สอนประจำในสถานศึกษาขององค์กรปกครองส่วนท้องถิ่นหรือดำรงตำแหน่งอื่นซึ่งมีหน้าที่เป็นผู้บริหาร หรือให้การศึกษาในสถานศึกษาขององค์กรปกครองส่วนท้องถิ่น หรือดำรงตำแหน่งที่มีหน้าที่เกี่ยวกับ การให้การศึกษา ซึ่งไม่สังกัดสถานศึกษาขององค์กรปกครองส่วนท้องถิ่น ให้คณะกรรมการกลางข้าราชการ หรือพนักงานส่วนท้องถิ่นนำกฎหมายว่าด้วย ระเบียบข้าราชการครูในส่วนที่เกี่ยวข้องมาใช้บังคับกับ การบริหารงานบุคคลของพนักงานครูส่วนท้องถิ่นโดยอนุโลม

2. ประกาศ ก.ท. เรื่อง มาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 ลงวันที่ 23 กันยายน พ.ศ. 2565 และที่แก้ไขเพิ่มเติม (มีผลใช้บังคับตั้งแต่วันที่ 1 ตุลาคม พ.ศ. 2565 เป็นต้นมา) ข้อ 6.1 (1) กำหนดคุณสมบัติผู้ขอมีวิทยฐานะ ครูชำนาญการ ไว้ว่า ต้องมีระยะเวลาการดำรงตำแหน่งครูมาแล้วไม่น้อยกว่า ๔ ปีติดต่อกัน หรือดำรงตำแหน่งอื่น ที่ ก.ท. เทียบเท่า และมีการพัฒนางานตามข้อตกลงในตำแหน่งครู สำหรับวิทยฐานะครูชำนาญการ ในช่วงระยะเวลาย้อนหลัง ๓ รอบการประเมิน โดยในแต่ละรอบการประเมินต้องมีภาระงานเป็นไปตามที่ ก.ท. กำหนด และมีผลการประเมินไม่ต่ำกว่าร้อยละ ๗๐ ประกอบกับต้องมีวินัย คุณธรรม จริยธรรม และจรรยาบรรณวิชาชีพ โดยในช่วงระยะเวลาย้อนหลัง 4 ปี ต้องไม่เคยถูกลงโทษทางวินัย หรือไม่เคยถูกวินิจฉัยชี้ขาดทางจรรยาบรรณวิชาชีพตั้งแต่ภาคทัณฑ์ขึ้นไป หรือไม่เคยถูกลงโทษทางจริยธรรม หากปีใดครูถูกลงโทษทางวินัย หรือถูกวินิจฉัยชี้ขาดทางจรรยาบรรณวิชาชีพตั้งแต่ภาคทัณฑ์ขึ้นไปหรือถูกลงโทษทางจริยธรรม ไม่ให้นำระยะเวลาในปีนั้น มาใช้เป็นคุณสมบัติตามข้อนี้ และข้อ 6.6 ได้กำหนดวิธีการขอมีวิทยฐานะครูชำนาญการ โดยให้ผู้ที่มีคุณสมบัติ ตาม 6.1 และประสงค์จะขอมีวิทยฐานะครูชำนาญการ ให้ยื่นคำขอต่อสถานศึกษาได้ภาคเรียนละ ๑ ครั้ง พร้อมหลักฐานเพื่อประกอบการพิจารณา ประกอบด้วย ๑) ผลการพัฒนางานตามข้อตกลงในช่วงระยะเวลาย้อนหลัง ๓ รอบการประเมิน ในรูปแบบไฟล์ PDF 2) แผนการจัดการเรียนรู้ที่ใช้จัดการเรียนรู้ ตามที่ปรากฏในไฟล์วีดิทัศน์ บันทึกการสอนในวิชา/สาขา/กลุ่มสาระการเรียนรู้ ในรูปแบบไฟล์ PDF จำนวน ๑ ไฟล์ ๓) ไฟล์วีดิทัศน์ จำนวน ๒ ไฟล์ คือ ไฟล์วีดิทัศน์บันทึกการสอน ซึ่งสอดคล้องกับแผนการจัดการเรียนรู้ ที่เสนอในข้อ 2) จำนวน ๑ ไฟล์ และไฟล์วีดิทัศน์ที่แสดงให้เห็นถึงสภาพปัญหา ที่มา หรือแรงบันดาลใจในการจัดกิจกรรมการเรียนรู้ ที่เสนอใน ๒) จำนวน ๑ ไฟล์ และ ๔) ผลลัพธ์การเรียนรู้ของผู้เรียน ซึ่งเป็นผลงานหรือผลการปฏิบัติของผู้เรียน ที่ปรากฏภายหลังจากการจัดการเรียนรู้และการจัดการชั้นเรียน ตามไฟล์วีดิทัศน์บันทึกการสอน จำนวน ไม่เกิน ๓ ไฟล์ กรณีที่ผู้ขอเคยได้รับรางวัลยกย่องเชิดชูเกียรติที่เกี่ยวข้องกับรายวิชา/วิชา/สาขา/กลุ่มสาระ การเรียนรู้ ที่ขอรับการประเมินในช่วงระยะเวลาย้อนหลัง 4 ปีนับถึงวันที่ยื่นคำขอ อาจแนบหลักฐาน การได้รับรางวัลดังกล่าวมาประกอบการพิจารณาได้ จำนวนไม่เกิน 1 ไฟล์

เมื่อข้อเท็จจริงจากการตรวจสอบคุณสมบัติพนักงานครูเทศบาลทั้ง 2 ราย ที่ขอมีวิทยฐานะ ครูชำนาญการ ตามประกาศ ก.ท. เรื่อง มาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม ข้อ 6.1 (1) ได้กำหนดคุณสมบัติ ผู้ขอมีวิทยฐานะครูชำนาญการไว้ทั้งสิ้น 3 ข้อ ปรากฏว่า พนักงานครูเทศบาลทั้ง 2 รายดังกล่าวมีคุณสมบัติครบถ้วน 2 ข้อ ได้แก่ ข้อ 6.1 (1) ระยะเวลาการดำรงตำแหน่งครู, ข้อ 6.1 (3) วินัย คุณธรรม จริยธรรม และจรรยาบรรณวิชาชีพ สำหรับข้อ 6.1 (2) การพัฒนางานตามข้อตกลงในตำแหน่งครู คุณสมบัติไม่ครบถ้วน เนื่องจากมีการพัฒนางาน ตามข้อตกลงไม่ครบในช่วงระยะเวลาย้อนหลัง 3 รอบการประเมิน ทั้งนี้ พนักงานครูเทศบาลทั้ง 2 รายดังกล่าว ได้โอนย้ายมาจากสังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ภายหลังมาตรฐานทั่วไปที่ ก.ท. กำหนดมีผลใช้บังคับตั้งแต่วันที่ 1 ตุลาคม พ.ศ. 2565 โดยประสงค์ขอนำผลการพัฒนางานตามข้อตกลงในปีงบประมาณ พ.ศ. 2565 (วันที่ 1 ตุลาคม พ.ศ. 2564 ถึงวันที่ 30 กันยายน พ.ศ. 2565) เมื่อครั้งดำรงตำแหน่งครู สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ มานับรวมกับผลการพัฒนางานตามข้อตกลง (PA) ตามประกาศ ก.ท. เรื่อง มาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม เพื่อให้ครบ 3 รอบการประเมิน สืบเนื่องจากสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ได้ประกาศใช้หลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา (PA) ตั้งแต่วันที่ 1 ตุลาคม 2564 เป็นต้นมา ก่อนมาตรฐานทั่วไป ที่ ก.ท. กำหนด จำนวน 1 ปี ซึ่งมาตรฐานทั่วไปดังกล่าวมีการกำหนดหลักเกณฑ์ วิธีการ และขั้นตอนการประเมิน ผลงานเพื่อให้มีหรือเลื่อนวิทยฐานะสูงขึ้น ที่มีมาตรฐานเทียบได้ไม่ต่ำกว่าหลักเกณฑ์และวิธีการที่ ก.ค.ศ. กำหนด สำหรับข้าราชการครูและบุคลากรทางการศึกษา สังกัดกระทรวงศึกษาธิการ

ดังนั้น กรณีพนักงานครูเทศบาลทั้ง 2 ราย จึงสามารถนำผลการพัฒนางานตามข้อตกลง ในปีงบประมาณ พ.ศ. 2565 (วันที่ 1 ตุลาคม 2564 ถึงวันที่ 30 กันยายน 2565) เมื่อครั้งดำรงตำแหน่งครู สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ มานับรวมกับผลการพัฒนางาน ตามข้อตกลง (PA) ตามประกาศ ก.ท. เรื่อง มาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาเทศบาล พ.ศ. 2565 และที่แก้ไขเพิ่มเติม เพื่อให้ครบ 3 รอบการประเมิน ได้ ถือเป็นการดำเนินการโดยชอบที่สอดคล้องกับมาตรฐานทั่วไปที่ ก.ท. กำหนด แล้ว

.........................................................................

**สรุปผลการประชุม ก.อบต.**

**ครั้งที่ 5/๒๕68**

**เมื่อวันที่ 26 มิถุนายน 2568 เวลา 15.00 น.**

………………………..

1. การประชุมคณะกรรมการกลางข้าราชการหรือพนักงานส่วนท้องถิ่น

- เห็นชอบให้กำหนดการประชุมคณะกรรมการกลางพนักงานส่วนตำบล (ก.อบต.) เป็นประจำ ทุกเดือนในวันพฤหัสบดีสุดท้ายของเดือน

2. ขอหารือการคุ้มครองสิทธิผู้ผ่านการสรรหาพนักงานส่วนตำบลให้ดำรงตำแหน่งสายงานผู้บริหาร กรณีองค์การบริหารส่วนตำบลยกฐานะเป็นเทศบาล

- เห็นชอบให้คุ้มครองสิทธิผู้ผ่านการสรรหาพนักงานส่วนตำบลให้ดำรงตำแหน่งสายงานผู้บริหาร กรณีองค์การบริหารส่วนตำบลยกฐานะเป็นเทศบาลและให้ดำเนินการปรับปรุงแก้ไขประกาศ ก.อบต. เรื่องมาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม เพื่อรองรับกรณีดังกล่าว โดยครอบคลุมถึงกรณีผู้สมัครเข้ารับ การสรรหาพนักงานส่วนตำบลเพื่อแต่งตั้งให้ดำรงตำแหน่งสายงานผู้บริหาร และได้รับกระทบจากการยกฐานะจากองค์การบริหารส่วนตำบลยกเป็นเทศบาล ให้สามารถเข้ารับการสรรหาและขึ้นบัญชีผ่านการสรรหา รวมถึงสามารถแต่งตั้งให้ดำรงตำแหน่งสายงานผู้บริหารขององค์การบริหารส่วนตำบลได้

3. ขอความเห็นชอบผลการประเมินผลงาน เพื่อเลื่อนวิทยฐานะครูเชี่ยวชาญตามมาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาองค์การบริหารส่วนตำบล พ.ศ. 2565 และที่แก้ไขเพิ่มเติม

- ผลการประเมินผลงาน เพื่อเลื่อนวิทยฐานะครูเชี่ยวชาญของพนักงานครูองค์การบริหารส่วนตำบล รายนางสาว ป. ตำแหน่งครูโรงเรียนองค์การบริหารส่วนตำบลเมือง พ. สังกัดองค์การบริหารส่วนตำบลเมือง พ. จังหวัด ช. ตามมาตรฐานทั่วไปเกี่ยวกับการประเมินตำแหน่งและวิทยฐานะพนักงานครูและบุคลากรทางการศึกษาองค์การบริหารส่วนตำบล พ.ศ. 2565 และที่แก้ไขเพิ่มเติม ข้อ 7.๕ ที่กำหนดว่า การพิจารณาให้ความเห็นชอบ ผลการประเมินผลงาน ให้สำนักงาน ก.อบต. เสนอ ก.อบต. พิจารณาให้ความเห็นชอบหรือไม่เห็นชอบ ผลการประเมินผลงานดังกล่าว แล้วแต่กรณีและข้อ 7.8 (7) 4) ที่กำหนดว่า กรณีคณะกรรมการประเมินผลงานด้านที่ ๑ ด้านทักษะการจัดการเรียนรู้ และการจัดการชั้นเรียน ด้านที่ ๒ ด้านผลลัพธ์การเรียนรู้ของผู้เรียน และด้านที่ ๓ ด้านผลงานทางวิชาการแล้ว ปรากฏผลการประเมินไม่ผ่านเกณฑ์ ให้สำนักงาน ก.อบต. นำเสนอ ก.อบต. พิจารณาให้ความเห็นชอบผลการประเมินไม่ผ่านเกณฑ์ดังกล่าว เมื่อ ก.อบต. มีมติแล้ว ให้สำนักงาน ก.อบต. แจ้งสำนักงาน ก.อบต.จังหวัด เป็นลายลักษณ์อักษรผ่านระบบ DPA จากนั้นให้สำนักงาน ก.อบต.จังหวัด นำเสนอ ก.อบต.จังหวัด เพื่อทราบ พร้อมแจ้งองค์การบริหารส่วนตำบลและผู้ขอทราบต่อไป

ดังนั้น จึงเห็นชอบผลการประเมินผลงานของพนักงานครูองค์การบริหารส่วนตำบลรายนางสาว ป. **“ไม่ผ่าน”** เนื่องจากคะแนนการประเมินจากคณะกรรมการประเมินผลงาน จำนวน 3 คน ด้านที่ 3 “ไม่ผ่านเกณฑ์การตัดสิน” และให้ฝ่ายเลขานุการ ก.อบต. แจ้งมติ ก.อบต. ให้สำนักงาน ก.อบต.จังหวัด ช. เพื่อนำเสนอ ก.อบต.จังหวัดเชียงราย เพื่อทราบ พร้อมแจ้งองค์การบริหารส่วนตำบลเมือง พ. และนางสาว ป. ทราบ ผลการประเมินผลงานต่อไป

.........................................................................